作者:樑棟
標題:摸魚兒
內容:枕寒流、碧縈衣帶，高臺平與雲倚。燕來鶯去誰為主，磨滅謫仙吟墨。愁思裡。待說與山靈，還又羞拈起。蕭韶已矣。甚竹實風摧，桐陰雨瘦，景物變新麗。江山在，認得劉郎阿寄。年來聲譽休廢。英雄不博胭脂井，誰念故人衰悴。時有幾。便鳳去臺空，莫厭頻遊此。興亡過耳。任北雪迷空，東風換綠，都付夢和醉。